pythainlp/thai-wiki-dataset-v4 huggingface dataset:
คณะกรรมการสอบวินัยส่วนกลาง (จีน)

คณะกรรมการสอบวินัยส่วนกลาง (CCDI) เป็นองค์กรกำกับดูแลสูงสุดของพรรคคอมมิวนิสต์จีน คณะกรรมการฯ ได้รับการเลือกตั้งและกำกับดูแลโดยสภาแห่งชาติพรรคคอมมิวนิสต์จีน มีหน้าที่ในการปกป้องธรรมนูญพรรค บังคับใช้กฎระเบียบภายในพรรคประสานงานการต่อต้านการทุจริต และปกป้องตำแหน่งแกนหลักของสี จิ้นผิง เลขาธิการใหญ่พรรคคอมมิวนิสต์จีน และพรรคโดยรวม การปกป้องสถานะทางการเมืองของสีและคณะกรรมาธิการกลางถือเป็นความรับผิดชอบสูงสุดอย่างเป็นทางการของคณะกรรมการฯ เนื่องจากเจ้าหน้าที่ส่วนใหญ่ในทุกระดับของรัฐบาลเป็นสมาชิกพรรคคอมมิวนิสต์จีนด้วย คณะกรรมการนี้จึงถือเป็นองค์กรต่อต้านการทุจริตที่ทรงอำนาจที่สุดในประเทศจีนในทางปฏิบัติ
ในการประชุมเต็มคณะครั้งแรกหลังได้รับเลือกจากสภาแห่งชาติพรรคคอมมิวนิสต์จีน คณะกรรมการฯ จะเลือกเลขาธิการ รองเลขาธิการ เลขาธิการทั่วไป และสมาชิกคณะกรรมาธิการสามัญคนอื่น ๆ คณะกรรมการฯ รายงานผลการเลือกต่อคณะกรรมาธิการกลาง ซึ่งสามารถอนุมัติหรือไม่เห็นด้วยกับผลเหล่านั้นก็ได้ คณะกรรมาธิการสามัญประจำคณะกรรมการฯ มีหน้าที่รับผิดชอบการเรียกประชุมและเป็นประธานการประชุมเต็มคณะของคณะกรรมการฯ เมื่อคณะกรรมการฯ ไม่ได้อยู่ในสมัยประชุม อำนาจและความรับผิดชอบของคณะกรรมการฯ จะถูกมอบหมายให้คณะกรรมาธิการสามัญ ซึ่งมีหน้าที่ต้องดำเนินตามการตัดสินใจของคณะกรรมาธิการกลางพรรคคอมมิวนิสต์จีนและการประชุมเต็มคณะของคณะกรรมการฯ ต้องรับผิดชอบต่อการประชุมเต็มคณะของคณะกรรมการฯ เลขาธิการเรียกประชุม เป็นประธานการดำเนินงาน และกำหนดวาระการประชุมของคณะกรรมาธิการสามัญ เลขาธิการคนปัจจุบันคือหลี่ ซี ผู้ซึ่งได้รับเลือกโดยการประชุมเต็มคณะครั้งที่ 1 ของคณะกรรมการสอบวินัยส่วนกลางชุดที่ 20 และได้รับอนุมัติโดยคณะกรรมาธิการกลางชุดที่ 20 เมื่อ 23 ตุลาคม ค.ศ. 2022
คณะกรรมการปัจจุบันก่อตั้งขึ้นในการประชุมเต็มคณะครั้งที่ 3 ของคณะกรรมาธิการกลางชุดที่ 11 ในเดือนธันวาคม ค.ศ. 1978 ระบบควบคุมเคยมีอยู่ก่อนหน้านี้ภายใต้ชื่อ "คณะกรรมการควบคุมส่วนกลาง" (Central Control Commission) ในช่วงเวลาสั้น ๆ ใน ค.ศ. 1927 และอีกครั้งระหว่าง ค.ศ. 1955 ถึง 1968 และภายใต้ชื่อปัจจุบันตั้งแต่ ค.ศ. 1949 ถึง 1955 ถูกยุบในช่วงการปฏิวัติวัฒนธรรมใน ค.ศ. 1969 ใน ค.ศ. 1993 การดำเนินงานภายในของหน่วยงานและกระทรวงการกำกับดูแล (MOS) ของรัฐบาลถูกรวมเข้าด้วยกัน อย่างไรก็ตาม ตั้งแต่สมัยของหู จิ่นเทาในฐานะเลขาธิการใหญ่พรรคคอมมิวนิสต์จีนในเดือนพฤศจิกายน ค.ศ. 2002 และโดยเฉพาะอย่างยิ่งภายหลังการเข้ารับตำแหน่งผู้นำพรรคของสี จิ้นผิงในเดือนพฤศจิกายน ค.ศ. 2012 คณะกรรมการฯ ได้ผ่านการปฏิรูปที่สำคัญเพื่อเพิ่มความเป็นอิสระของตนเอง
สโมสรฟุตบอลขอนแก่นมอดินแดง ในฤดูกาล 2563–2564

ฤดูกาล 2563–2564 เป็นฤดูกาลที่ 2 ของ สโมสรฟุตบอลขอนแก่นมอดินแดง ในระบบฟุตบอลลีกอาชีพของประเทศไทย โดยสโมสรจบด้วยอันดับที่ 20 ในไทยลีก 4 ฤดูกาล 2562 – โซนภาคตะวันออกเฉียงเหนือ และมีการเปลี่ยนแปลงโครงสร้างลีก ฤดูกาลนี้สโมสรจึงได้แข่งขันในไทยลีก 3
"ข้อมูล ณ วันที่ 2 มกราคม 2564"
"สถิติการลงสนามและการยิงประตูรวมการแข่งขันทุกรายการ"
ไทยลีก 3 ฤดูกาล 2566–67 – โซนภาคตะวันออกเฉียงเหนือ

ไทยลีก 3 ฤดูกาล 2566–67 โซนภาคตะวันออกเฉียงเหนือ เป็นส่วนหนึ่งของการแข่งขันไทยลีก 3 ฤดูกาล 2566–67 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 7 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร.
สโมสรที่เข้าแข่งขันในฤดูกาล 2566–67 โซนภาคตะวันออกเฉียงเหนือ มีจำนวน 13 สโมสร โดยแบ่งเป็นสโมสรจากฤดูกาล 2565–66 จำนวน 12 สโมสร และสโมสรที่เลื่อนชั้นจากไทยแลนด์ เซมิโปรลีก จำนวน 1 สโมสร
ผู้เล่นต่างชาติ.
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
 "ณ วันที่ 24 กุมภาพันธ์ 2567"
 "ณ วันที่ 24 กุมภาพันธ์ 2567"
ผู้ชม.
สถิติผู้ชมทั้งหมด.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 24 กุมภาพันธ์ 2567แหล่งข้อมูล: ไทยลีก"หมายเหตุ:"'↑ สโมสรที่เลื่อนชั้นจากไทยแลนด์ เซมิโปรลีก
จำนวนผู้ชมจากเกมเหย้า.
หมายเหตุ:#เปลี่ยนทาง ข้อผิดพลาดในการรายงานการแข่งขันเมื่อวันที่ 17 กันยายน 2566 (ขอนแก่น 1–1 ขอนแก่นมอดินแดง)#เปลี่ยนทาง ข้อผิดพลาดในการรายงานการแข่งขันเมื่อวันที่ 16 กันยายน 2566 (ราษีไศล ยูไนเต็ด 4–1 สุรินทร์ โขงชีมูล)#เปลี่ยนทาง ข้อผิดพลาดในการรายงานการแข่งขันเมื่อวันที่ 28 ตุลาคม 2566 (ขอนแก่นมอดินแดง 0–2 อุดร ยูไนเต็ด)#เปลี่ยนทาง ข้อผิดพลาดในการรายงานการแข่งขันเมื่อวันที่ 29 ตุลาคม 2566 (ยโสธร 0–1 สุรนารี แบล็คแคท)#เปลี่ยนทาง ข้อผิดพลาดในการรายงานการแข่งขันเมื่อวันที่ 4 พฤศจิกายน 2566 (ยโสธร 3–0 สุรินทร์ โขงชีมูล)#เปลี่ยนทาง ข้อผิดพลาดในการรายงานการแข่งขันเมื่อวันที่ 21 มกราคม 2567 (ราษีไศล ยูไนเต็ด 2–3 อุบล ครัวนภัส)#เปลี่ยนทาง ข้อผิดพลาดในการรายงานการแข่งขันเมื่อวันที่ 11 กุมภาพันธ์ 2567 (สุรินทร์ โขงชีมูล 1–4 นครราชสีมา ยูไนเต็ด)
ตงหวงไท้อี้

ตงหวงไท้อี้ (พินอิน: "Dōng huáng tàiyī") หรือ ไท่อี่ (พินอิน: "tàiyī") หรือ ไท่อวี้ (พินอิน: "tàiyī") เป็นเทวดาตามความเชื่อของจีนและศาสนาเต๋า โดยเป็นตรีเทพบุรุษ อันทรงเทพสถานะเทวราชสูงสุดในช่วงก่อนราชวงศ์ฉิน และได้รับยกย่องเป็นเทพบดีมเหศักข์เทวราชในสมัยราชวงศ์ฮั่นตั้งแต่รัชกาลจักรพรรดิฮั่นอู่เป็นต้นมา โดยเป็นหนึ่งในตรีเทพบดีในสมัยนั้นพร้อมด้วย เทียนอี่(天乙) และตี้อี่(地乙) ก่อนการกำเนิดของศาสนาเต๋า ทรงเป็นผู้ดูแลดาวขั้วฟ้าเหนือ (Polaris) ซึ่งคือดาวไท่อี่ โดยในทางดาราศาสตร์สมัยปัจจุบัน ก็คือดาวดวงแรกของกลุ่มดาวมังกร ต่อมาในภายหลังการกำเนิดของศาสาเต๋าในสมัยราชวงศ์ฮั่น พระองค์ได้รับการสักการะบูชาต่อมาในนาม เทพบดี ไท่อิดจินหยิน
ยูฟ่าแชมเปียนส์ลีก ฤดูกาล 2023–24 รอบแบ่งกลุ่ม

ยูฟ่าแชมเปียนส์ลีก รอบแบ่งกลุ่ม ฤดูกาล 2023–24 จะเริ่มในวันอังคารที่ 19 กันยายน ค.ศ. 2023 และสิ้นสุดในวันพุธที่ 13 ธันวาคม ค.ศ. 2023 รวม 32 ทีมจะแข่งขันกันในรอบแบ่งกลุ่มเพื่อค้นหา 16 ทีมที่เข้าสู่ รอบแพ้คัดออก ของ ยูฟ่าแชมเปียนส์ลีก ฤดูกาล 2023–24
อูนีโอนแบร์ลีน และ รอยัล อันต์เวิร์ป จะลงเล่นนัดแรกในรอบแบ่งกลุ่ม นี่จะเป็นครั้งแรกที่สโมสรจากเบลเยียมปรากฏตัวในยูโรเปียนคัพนับตั้งแต่ตกรอบแรกในฤดูกาล 1957–58 และเป็นครั้งแรกสำหรับสโมสรจากฝั่งเยอรมัน
นี่เป็นฤดูกาลสุดท้ายในรูปแบบรอบแบ่งกลุ่ม ซึ่งจะถูกแทนที่ด้วยรูปแบบลีกที่เริ่มตั้งแต่ฤดูกาลหน้า
การจับสลาก.
การจับสลากสำหรับรอบแบ่งกลุ่มมีขึ้นในวันพฤหัสบดีที่ 31 สิงหาคม ค.ศ. 2023, เวลา 18:00 น. (เวลาออมแสงยุโรปกลาง), ที่ โมนาโก ทั้ง 32 ทีม ถูกจับสลากแบ่งเป็น 8 กลุ่ม กลุ่มละ 4 ทีม สำหรับการจับสลากแบ่งเป็น 4 โถ ๆ ละ 8 ทีม ตามหลักการดังนี้
ทีมจากประเทศเดียวกันไม่สามารถอยู่กลุ่มเดียวกันได้. ก่อนการจับสลาก, ยูฟ่าจับคู่ของทีมที่มาจากสมาคมเดียวกัน (หนึ่งการจับคู่สำหรับสมาคมกับสองหรือสามทีม, สองการจับคู่สำหรับสมาคมกับสี่หรือห้าทีม) ขึ้นอยู่กับผู้ชมโทรทัศน์, โดยที่ทีมหนึ่งเข้าสู่กลุ่ม เอ–ดี และอีกทีมถูกดึงเข้าสู่ กลุ่ม อี–เอช, เพื่อให้ทั้งสองทีมได้ลงเล่นกันคนละวัน. การจับคู่ดังต่อไปนี้ได้รับการประกาศโดยยูฟ่าหลังจากที่ทีมรอบแบ่งกลุ่มที่ได้รับการยืนยัน:
<templatestyles src="Div col/styles.css"/>
ทีม.
ด้านล่างนี้คือทีมที่เข้าร่วม (กับพวกเขาในปี ค.ศ. 2023 ค่าสัมประสิทธิ์สโมสรยูฟ่า), จัดกลุ่มโดยโถทีมวางของพวกเขา. ได้แก่:
หมายเหตุ
กลุ่ม.
โปรแกรมการแข่งขันได้ถูกประกาศไปเมื่อวันที่ 2 กันยายน ค.ศ. 2023, สองวันหลังจากการจับสลาก. แต่ละนัดจะลงเล่นในวันที่ 19–20 กันยายน, 3–4 ตุลาคม, 24–25 ตุลาคม, 7–8 พฤศจิกายน, 28–29 พฤศจิกายน และ 12–13 ธันวาคม ค.ศ. 2023. กำหนดการเวลาคิกออฟจะเป็น 18:45 (สองนัดในแต่ละวัน วันอังคารและวันพุธ) และ 21:00 (หกนัดที่เหลือ) CET/CEST.
เวลาคือ CET/CEST, เป็นไปตามที่ลิสต์ไว้โดยยูฟ่า (เวลาท้องถิ่น, ถ้าแตกต่าง, จะอยู่ในวงเล็บ).
กลุ่ม เอ.
 
กลุ่ม บี.
 
หมายเหตุ.
<templatestyles src="Reflist/styles.css" />
มายเดียเรสต์

มายเดียเรสต์  เป็นซีรีส์ทางโทรทัศน์ของเกาหลีใต้ที่นำแสดงโดยนัมกุง มิน, อัน อึน-จิน, อี ฮัก-จู, อี ดา-อิน และคิม ยุน-อู ออกอากาศตอนแรกทางเอ็มบีซีทีวี เมื่อวันที่ 4 สิงหาคม 2023 และออกอากาศทุกวันศุกร์และวันเสาร์ เวลา 21:50 น. (เวลามาตรฐานเกาหลี) นอกจากนี้ยังสตรีมมิ่งบน Wavve ในเกาหลีใต้และบน Viki ในบางภูมิภาคด้วย
ซีรีส์เรื่องนี้แบ่งออกเป็น 2 ภาค ๆ ละ 10 ตอน โดยภาคที่ 1 ออกอากาศตอนแรกในวันที่ 4 สิงหาคม 2023 ในขณะที่ภาคที่ 2 ออกอากาศตอนแรกในวันที่ 13 ตุลาคม 2023
เรื่องย่อ.
ซีรีส์เรื่องนี้เกิดขึ้นระหว่างการรุกรานโชซ็อนของราชวงศ์ชิง โดยนำเสนอเรื่องราวของผู้คนที่ปลูกฝังความหวังท่ามกลางความยากลำบาก
การัญชิดา วชิรรัตนวงศ์

การัญชิดา วชิรรัตนวงศ์ (สกุลเดิม: คุ้มสุวรรณ; เกิด 9 มกราคม พ.ศ. 2535) ชื่อเล่น พราว เป็นนักแสดงและพิธีกรชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 
ประวัติ.
การัญชิดา คุ้มสุวรรณ ชื่อเล่น พราวฟ้า เป็นคนกรุงเทพมหานคร มีพี่น้องทั้งหมด 2 คน พราวเป็นบุตรสาวคนโต มีน้องสาว 1 คน เป็นนักแสดงเช่นกันคือ มุกไหม วลันลักษณ์ คุ้มสุวรรณ สำเร็จการศึกษาระดับปริญญาตรีจาก คณะศิลปศาสตร์ สาขาภาษาอังกฤษ มหาวิทยาลัยอัสสัมชัญ
ปัจจุบันถูกแฟนหนุ่ม “เสี่ยโบ๊ท ณัฐเดช” โปรโมเตอร์หนุ่มไฟแรงแห่งค่ายมวยเพชรยินดี คุกเข่าขอแต่งงานกลางอควาเรียมเกาหลี เมื่อวันที่ 9 กันยายน พ.ศ. 2565 
ในวันที่ 22 ธันวาคม พ.ศ. 2565 พราว การัญชิดา กับ เสี่ยโบ๊ท ณัฐเดช วชิรรัตนวงศ์ ได้เข้าพิธีหมั้นแบบไทย และ พิธียกนํ้าชาแบบจีน ในช่วงเช้า ณ AUBE ย่านราชพฤกษ์ และ จัดพิธีฉลองมงคลสมรสในวันที่ 29 มกราคม พ.ศ. 2566 ที่โรงแรม Four Seasons Hotel Bangkok 
มีบุตรสาวด้วยกัน 1 คน ชื่อ พลอยครินทร์ วชิรรัตนวงศ์ ชื่อเล่น นช่า เกิดเมื่อวันที่ 21 มิถุนายน พ.ศ. 2568 
การทำงานในวงการบันเทิง.
พราวฟ้า การัญชิดา เริ่มต้นเข้าสู่วงการบันเทิงจากการประกวดในเวทีคลีน แอนด์ เคลียร์ หลังจากนั้นเธอก็ได้มีโอกาสรับงานถ่ายแบบ เดินแบบ งานโฆษณา และเธอยังเป็นพิธีกรรายการข่าวผู้เยาว์ของทางช่อง 7 อีกด้วย นอกจากนี้เธอยังรับหน้าที่พิธีกรรายการ สีสันบันเทิง ของทางช่อง 3 ก่อนที่จะได้มีผลงานการแสดงละครเรื่องแรก มนต์รักตลาดสด กับทางช่อง 8 ซึ่งทำให้พราวเป็นที่รู้จักและมีชื่อเสียงพอสมควร นอกจากนั้นพราวยังมีผลงานการแสดงเด่นกับทางช่อง 3 อาทิ เหลี่ยมโจร, รักข้ามเส้น และลูกสาวพ่อมด
รางวัล.
• รางวัลโทรทัศน์ทองคำ สาขานักเเสดงหญิงยอดนิยม จากละคร ตราบฟ้ามีตะวัน (2563)
ติ่ง (ภาชนะ)

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ติ่ง  เป็นหม้อต้มของจีนยุคก่อนประวัติศาสตร์และยุคโบราณ ตั้งอยู่บนขาตั้งและมีฝาปิดกับหูจับสองข้างที่อยู่ด้านตรงข้ามกัน ติ่งเป็นหนึ่งในวัตถุสำคัญที่ใช้ในกลุ่มเครื่องสัมฤทธิ์ในพิธีกรรมของจีน ติ่งถูกสร้างในสองรูปร่างคือเป็นภาชนะรูปกลมมีสามขากับเป็นภาชนะรูปสี่เหลี่ยมมีสี่ขา รูปร่างแบบที่สองเรียกว่า"ฟางติ่ง" (方鼎) ติ่งใช้ในการประกอบอาหาร ใช้ในการเก็บอาหาร และใช้ในพิธีกรรมบวงสรวงเทพเจ้าหรือบรรพบุรุษ ติ่งที่เก่าแก่ที่สุดที่ค้นพบเป็นติ่งปั้นเผาในยุคก่อนราชวงศ์ชางที่แหล่งโบราณคดีเอ้อหลี่โถว แต่ติ่งที่เป็นที่รู้จักแพร่หลายกว่ามาจากยุคสัมฤทธิ์ โดยเฉพาะหลังราชวงศ์โจวที่ไม่เน้นการบวงสรวงด้วยสุราอย่างที่กระทำโดยกษัตริย์ของราชวงศ์ชาง ในยุคราชวงศ์โจว ติ่งและเอกสิทธิ์ในการประกอบพิธีกรรมที่เกี่ยวข้องกับติ่งกลายเป็นสัญลักษณ์ของอำนาจ จำนวนของติ่งที่อนุญาตให้ครอบครองมีความแตกต่างกันไปตามลำดับขั้นของฐานันดรศักดิ์จีน ติ่งเก้าใบของกษัตริย์ราชวงศ์โจวกลายเป็นสัญลักษณ์ของการปกครองเหนือแผ่นดินจีนทั้งหมด แต่ติ่งทั้งเก้าใบก็สูญหายไปในรัชสมัยของจิ๋นซีฮ่องเต้ผู้เป็นจักรพรรดิจีนองค์แรกเมื่อศตวรรษที่ 3 ก่อนคริสตกาล ภายหลังจากนั้นอำนาจของจักรพรรดิถูกแสดงออกในรูปตราราชลัญจกรซึ่งแกะสลักจากหยกเหอชื่อปี้อันศักดิ์สิทธิ์ ตราราชลัญจกรนี้สูญหายไปในช่วงยุคยุคห้าวงศ์สิบรัฐหลังการล่มสลายของราชวงศ์ถัง
การท่องเที่ยวเชิงการแพทย์ในประเทศอินเดีย

การท่องเที่ยวเชิงการแพทย์เป็นภาคส่วนที่กำลังเติบโตประเทศอินเดีย ในช่วงกลาง ค.ศ. 2020 ภาคการท่องเที่ยวเชิงการแพทย์ของอินเดียคาดว่าจะมีมูลค่า 5–6 พันล้านดอลลาร์สหรัฐ โดยใน ค.ศ. 2017 มีผู้ป่วย 495,056 รายเดินทางไปอินเดียเพื่อรับการรักษาพยาบาล ตามรายงานของ ค.ศ. 2019 โดยสหพันธ์หอการค้าและอุตสาหกรรมอินเดียรวมถึงเอินส์ทแอนด์ยัง นักท่องเที่ยวเชิงการแพทย์ที่เดินทางมาถึงอินเดียส่วนใหญ่มาจากเอเชียตะวันออกเฉียงใต้, ตะวันออกกลาง แอฟริกา และภูมิภาคสมาคมเอเชียใต้เพื่อความร่วมมือระดับภูมิภาค นอกจากนี้ ประเทศอินเดียยังรับนักท่องเที่ยวเชิงการแพทย์จำนวนมากจากออสเตรเลีย, แคนาดา, จีน, รัสเซีย, สหราชอาณาจักร และสหรัฐ ส่วนเมืองเจนไนเป็นที่รู้จักในฐานะเมืองหลวงด้านการดูแลสุขภาพของอินเดีย
เพื่อส่งเสริมการสมัครและลดขั้นตอนการเดินทางสำหรับนักท่องเที่ยวเชิงการแพทย์ ทางรัฐบาลได้ขยายระบบวีซ่าท่องเที่ยวอิเล็กทรอนิกส์ในเดือนกุมภาพันธ์ ค.ศ. 2019 ซึ่งระยะเวลาพำนักสูงสุดภายใต้วีซ่านี้คือ 6 เดือน โดยตั้งแต่วันที่ 30 สิงหาคม ค.ศ. 2019 เป็นต้นไป ชาวต่างชาติสามารถรับการรักษาพยาบาลใด ๆ ในประเทศอินเดียได้ ยกเว้นการปลูกถ่ายอวัยวะโดยไม่ต้องมีวีซ่าทางการแพทย์
ในเดือนสิงหาคม ค.ศ. 2023 กระทรวงมหาดไทยของรัฐบาลอินเดียได้ประกาศการสร้างประเภท"วีซ่าอายุษ"สำหรับชาวต่างชาติ เพื่อส่งเสริมการท่องเที่ยวเชิงการแพทย์ในประเทศอินเดีย
พันธ์ภักดี พัฒนกุล

พลอากาศเอก พันธ์ภักดี พัฒนกุล (เกิด 28 มีนาคม พ.ศ. 2508) เป็นนายทหารอากาศชาวไทย ปัจจุบันดำรงตำแหน่ง ผู้บัญชาการทหารอากาศ และตุลาการศาลทหารสูงสุด
ประวัติ.
พลอากาศเอก พันธ์ภักดี พัฒนกุล เกิดที่ตำบลปากแพรก อำเภอทุ่งสง จังหวัดนครศรีธรรมราช จบการศึกษาจากโรงเรียนเตรียมทหาร รุ่นที่ 24 จากนั้น เข้าสู่โรงเรียนนายเรืออากาศนวมินทกษัตริยาธิราช รุ่นที่ 31 โดยดำรงตำแหน่งเป็นนักบินขับไล่ อาทิ เอฟ-16 ไฟท์ติ้งฟอลคอน และเอฟ-5 ฟรีดอมไฟเตอร์ ประจำการที่กองบิน 21 จังหวัดอุบลราชธานี ต่อมา เป็นอาจารย์โรงเรียนเสนาธิการทหารอากาศ และเติบโตในหน้าที่ราชการจนเป็นผู้บังคับการกองบิน 7 จังหวัดสุราษฎร์ธานี และต่อมาได้ดำรงตำแหน่งผู้ช่วยทูตทหารอากาศประจำกรุงลอนดอน สหราชอาณาจักร 
ในปี พ.ศ. 2563 ดำรงตำแหน่งเจ้ากรมข่าวทหารอากาศ ในปี พ.ศ. 2564 เป็นเสนาธิการทหารอากาศ ในปีต่อมาเป็นผู้ช่วยผู้บัญชาการทหารอากาศ กระทั่ง ได้รับโปรดเกล้าฯ แต่งตั้งให้ดำรงตำแหน่งผู้บัญชาการทหารอากาศ เมื่อวันที่ 30 สิงหาคม พ.ศ. 2566
Acanthopagrus taiwanensis

Acanthopagrus taiwanensis เป็นปลาพื้นถิ่นบริเวณรอบ ๆ ไต้หวัน โดยได้รับการระบุใน ค.ศ. 2006 เมื่อมีการยอมรับว่าปลาชนิดนี้แตกต่างจาก "Acanthopagrus berda"
รัฐประหารในประเทศกาบอง พ.ศ. 2566

เกิดรัฐประหารขึ้นในประเทศกาบองเมื่อวันที่ 30 สิงหาคม พ.ศ. 2566 ไม่นานหลังจากที่มีการประกาศว่าอาลี บองโก ออนดิมบา ประธานาธิบดีที่กำลังดำรงตำแหน่ง ชนะการเลือกตั้งทั่วไปที่จัดขึ้นเมื่อวันที่ 26 สิงหาคม
รัฐประหารในครั้งนี้ถือเป็นการสิ้นสุดสมัยการปกครองกาบองยาวนาน 56 ปีของตระกูลบองโก รวมถึงยังเป็นการก่อรัฐประหารสำเร็จเป็นครั้งที่แปดในภูมิภาคแอฟริกาตะวันตกและแอฟริกากลางนับตั้งแต่ปี 2020 ถัดจากประเทศมาลี (สองครั้งเมื่อปี 2020 และปี 2021), ชาด, กินี, บูร์กินาฟาโซ (สองครั้งเมื่อเดือนมกราคมและเดือนกันยายน 2022) และไนเจอร์
ภูมิหลัง.
นับตั้งแต่ได้รับเอกราชจากเจ้าอาณานิคมฝรั่งเศสในปี 1960 ตระกูลบองโกเป็นผู้ปกครองกาบองเป็นหลักมาตลอด เริ่มต้นจากประธานาธิบดีโอมาร์ บองโก ในปี 1967 ตามด้วยอาลี บองโก ออนดิมบา บุตรชายซึ่งสืบทอดตำแหน่งหลังจากโอมาร์เสียชีวิตในปี 2009 และชนะเลือกตั้งอีกสมัยในการเลือกตั้งปี 2016 ซึ่งก่อให้เกิดการโต้แย้งและนำไปสู่ความพยายามก่อรัฐประหารในปี 2019 แต่ไม่สำเร็จ ภายใต้การปกครองของบองโก ประเทศกาบองถูกกล่าวหาว่าเต็มไปด้วยการทุจริตในตำแหน่งหน้าที่และการเอื้อผลประโยชน์แก่เครือญาติและพวกพ้อง การเลือกตั้งหลายครั้งได้รับรายงานการฉ้อโกงหรือสิ่งผิดปกติ และการเลือกตั้งปี 2016 ก็ถูกตั้งข้อสงสัยอย่างมากจนนำไปสู่การประท้วงในประเทศ ดังเช่นที่พบในผลการเลือกตั้งของจังหวัดโอโตกูเอบ้านเกิดของบองโก ซึ่งรายงานผลคะแนนของบองโกอยู่ที่ 95.5% ในการเลือกตั้งที่มีผู้มาใช้สิทธิ์ 99.9% ในขณะเดียวกัน รัฐธรรมนูญกาบองและกฎหมายการเลือกตั้งถูกเปลี่ยนไปมาหลายครั้งเพื่อยกเลิกการจำกัดวาระดำรงตำแหน่ง เปลี่ยนระบบการลงคะแนนเพื่อแสวงผลประโยชน์จากฝ่ายค้านที่แตกกลุ่ม และเปลี่ยนกำหนดเวลาการเลือกตั้งฝ่ายนิติบัญญัติและการเลือกตั้งท้องถิ่นเพื่อให้แน่ใจว่าพรรคฝ่ายค้านจะไม่สามารถผนึกกำลังกันได้ทันหลังจากที่พรรครัฐบาลชนะการเลือกตั้งประธานาธิบดี
อาลี บองโก ออนดิมบา

อาลี บองโก ออนดิมบา (อักษรโรมัน: Ali Bongo Ondimba, ชื่อเมื่อเกิด อาแล็ง-แบร์นาร์ บองโก; Alain-Bernard Bongo; เกิด 9 กุมภาพันธ์ 1959) หรือรู้จักในชื่อ อาลี บองโก และ อาลี เบน บองโก (Ali Ben Bongo) เป็นนักการเมืองชาวกาบองผู้ดำรงตำแหน่งประธานาธิบดีกาบองคนที่ 3 ระหว่างปี 2009–2023 เขาเป็นสมาชิกพรรคประชาธิปไตยกาบอง และเป็นบุตรของโอมาร์ กาบอง ซึ่งดำรงตำแหน่งประธานาธิบดีกาบองตั้งแต่ปี 1967 จนกระทั่งเสียชีวิตในปี 2009 ในสมัยที่บิดาเป็นประธานาธิบดี อาลีเป็นรัฐมนตรีว่าการกระทรวงการต่างประเทศระหว่างปี 1989–1991, เป็นผู้แทนเขตบ็องกอวีลในรัฐสภาระหว่างปี 1991–1999 และเป็นรัฐมนตรีว่าการกระทรวงกลาโหมระหว่างปี 1999–2009 หลังโอมาร์เสียชีวิต เขาสืบตำแหน่งประธานาธิบดีต่อมาหลังจากที่ชนะการเลือกตั้งปี 2009 และได้รับเลือกอีกครั้งในการเลือกตั้งปี 2016 ซึ่งมีรอยด่างพร้อยจากความผิดปกติ การจับกุม การละเมิดสิทธิมนุษยชน และความรุนแรงและการประท้วงหลังการเลือกตั้ง ในวันที่ 30 สิงหาคม 2023 หลังการประกาศผลการเลือกตั้งทั่วไป กองทัพกาบองออกมาก่อรัฐประหารโค่นล้มรัฐบาลของเขาและจัดตั้งคณะรัฐประหารขึ้นปกครองแทน
ชีวิตวัยเด็กและการทำงาน.
อาลีตอนเกิดใช้ชื่อว่า อเลน เบอร์นาด บองโก เกิดที่บราซาวีล เป็นบุตรของ อัลเบิร์ต เบอร์นารโ บองโก (ภายหลังมีชื่อว่า โอมาร์ บองโก ออนดิมบา) และ โจเซฟ คามา (ภายหลังชื่อว่า เพเช่น ดาบานี่) มารดามีอายุ 18 ปี และเป็นเวลา 18 เดือนก่อนที่จะมีการสมรสกัน โดยมีข่าวลือว่าเขาเป็นบุตรบุญธรรมของบองโกแต่อาลีได้ปฎิเสธ
อเลินเปลี่ยนชื่อเป็นอาลีเมื่อปี ค.ศ. 1973 ภายหลังจากบิดาของเขาเปลี่ยนไปนับถือศาสนาอิสลามและปี ค.ศ. 2003 เขาและพ่อเปลี่ยนเป็นชื่อหลังซึ่งชื่อสำหรับบิดาเป็น "ออนดิมบา" เพื่อรำลึกถึงพ่อของโอมาร (ปู่ของอาลี) ที่มีนามว่า บาซิล ออนดิมบา
ศานตินิเกตัน

ศานตินิเกตัน (อักษรโรมัน: Shantiniketan) เป็นย่านในเมืองพลปุระ ตำบลพลปุระ อำเภอพีรภูม รัฐเบงกอลตะวันตก ประเทศอินเดีย ตั้งอยู่ห่างไปทางเหนือราว 152 กิโลเมตรจากโกลกาตา ศานตินิเกตันสถาปนาขึ้นโดยมหาฤษีเทเวนทรนาถ ฐากุร และต่อมาได้รับการขยับขยายโดยบุตรของเขา รพินทรนาถ ฐากุร ปัจจุบันศานตินิเกตันเป็นเมืองมหาวิทยาลัยสืบเนื่องมาจากการสถาปนาวิศวภารตี ซึ่งเป็นไปตามวิสัยทัศน์ของรพินทรนาถ ฐากุร
ประวัติศาสตร์.
ในปี 1863 เทเวนทรนาถ ฐากุร ได้เช่าที่ดินขนาด เป็นการถาวรด้วยค่าเช่าปีละ 5 รูปี จากภุวัน โมหัน สิงห์ (Bhuban Mohan Sinha) ตลุกทรจากรายปุระในพีรภูม บนที่ดินนี้มีต้นฉติม (chhatim; ต้นตีนเป็ด) สองต้นปลูกอยู่ ฐากุรสร้างเรือนรับรองขึ้นหนึ่งหลัง และตั้งชื่อให้กับที่ดินนี้ว่า "ศานตินิเกตัน" แปลว่า "ที่พำนักแห่งสันติ" เมื่อเวลาผ่านไป พื้นที่นี้โดยรวมค่อย ๆ ลายมาเป็นที่รู้จักในชื่อศานตินิเกตันเช่นกัน
พินัย โฆษ กล่าวว่าในกลางศตวรรษที่ 19 พลปุระยังเป็นเพียงสถานที่เล็ก ๆ หลังศานตินิเกตันเติบโตขึ้น พลปุระก็เติบโตไปเช่นกัน พื้นที่จำนวนหนึ่งของพลปุระถือเป็น "ซามินดารี" ของตระกูลสิงห์ (Sinha) แห่งรายปุระ ภุวัน โมหัน สิงห์ ได้พัฒนาหมู่บ้านเล็ก ๆ ขึ้นในแถบพลปุระ และตั้งชื่อว่า ภุวันทังคะ (Bhubandanga) ปัจจุบันหมู่บ้านนี้ตั้งอยู่ตรงข้ามกับศานตินิเกตันพอดี ภุวันทังคะเคยเป็นแหล่งมั่วสุมของกลุ่มอาชญากรรมต่าง ๆ ที่เลื่องชื่อ และไม่มีความชั่งใจในการจะสังหารคน ต่อมาจึงเกิดข้อพิพาทและการเผชิญหน้ากันระหว่างศานตินิเกตันกับกลุ่มอาชญากร แต่สุดท้ายหัวหน้ากลุ่มอาชญากรได้ศิโรราบแก่เทเวนทรนาถ และเริ่มเปลี่ยนมาช่วยเขาในการพัฒนาพื้นที่นี้แทน เทเวนทรนาถเคยนั่งสมาธิอยู่เบื้องใต้ต้นฉติม (chhatim) ในศานตินิเกตันนี้ เทเวนทรนาถได้รับแรงบันดาลใจมาจากเดอะคริสตัลพาลิซ ซึ่งเดิมทีสร้างขึ้นที่ฮายด์พาร์กในลอนดอน เพื่อใช้จัดแสดงเกรตเอ็กซิบิชั่นเมื่อปี 1851 ก่อนที่ต่อมาจะถูกย้ายออกไป เขาได้สร้างโถงขนาด 60 คูณ 30 ฟุตขึ้น เพื่อใช้สำหรับการสวดภาวนาพราหโม หลังคาของโถงเป็นกาะเบื้อง ส่วนพื้นปูด้วยหินอ่อนสีขาว ส่วนที่เหลือของอาคารทำมาจากกระจกเช่นเดียวกับเดอะคริสตัลพาลิซที่ลอนดอน อาคารนี้ได้ดึงดูดผู้คนมรจากทุกสารทิศมานับตั้งแต่ช่วงแรกสุด รพินทรนาถ ฐากุร เดินทางมายังศานตินิเกตันเป็นครั้งแรกเมื่อ 27 มกราคม 1878 ขณะนั้นอายุ 17 ปี ในปี 1888 เทเวนทรนาถได้อุทิศอสังหาริมทรัพย์ทั้งหมดให้เพื่อการก่อตั้งพรหมวิทยาลัย (Brahmavidyalaya) ขึ้น ผ่านทางการตั้งทรัสต์ ในปี 1901 รพินทรนาถได้เริ่มต้นตั้งพรหมจารียาศรม (Brahmacharyaashrama) ขึ้น ที่ซึ่งต่อมาเป็นที่รู้จักในชื่อปถภาวนาตั้งแต่ปี 1925 
ตระกูลฐากุรเป็นครอบครัวผู้นำการเพิ่มพูนคุณภาพชีวิตและสังคมในเบงกอลผ่านกิจกรรมในภาคส่วนต่าง ๆ มาอย่างยาวนาน สภาแวดล้อมที่โชรสังโก ฐากุรพารี หนึ่งในฐานของตระกูลฐากุรในโกลกาตา เต็มไปด้วยดนตรี วรรณกรรม จิตรกรรม และการละคร รพินทรนาถ ฐากุร ได้ก่อตั้งวิศวภารตีขึ้นที่ศานตินิเกตันในปี 1921 และวิทยาลัยได้รับสถานะมหาวิทยาลัยกลางและเป็นสถาบันที่มีความสำคัญระดับชาติในปี 1951
หาสยะ

หาสยะ (สันสกฤต: हास्य, Hāsya) เป็นคำภาษาสันสกฤต เรียกหนึ่งในเก้ารส หรือ ภาวะ ของสุนทรียศาสตร์อินเดีย มักแปลว่าอารมณ์ขัน หรือ ตลก สีที่เกี่ยวข้องกันกับหาสยะคือสีขาวและเทพเจ้า ปฺรมถ ("Pramatha"; प्रमथ) และนำมาซึ่งความรื่นรมย์ของจิตใจ
หาสยะมักเกิดมาจากศฤงคาร ดังที่ปรากฏใน "นาฏยศาสตร์" ความเรียงว่าด้วยนาฏยกรรมของภารตมุนี นักวิชาการการละครและดนตรี ทฤษฎีว่าด้วย "รส" เป็นแนวคิดหลักเบื้องหลังศิลปกรรมอินเดียดั้งเดิม ซึ่งรวมถึงการละคร, ดนตรี, การร่ายรำ, กวีนิพนธ์ และประติมากรรม
กาญจิปุรัม

กาญจิปุรัม (อักษรโรมัน: Kanchipuram, "") หรือชื่อเก่า คอนจีวาราม (อักษรโรมัน: Conjeevaram) เป็นนครในรัฐทมิฬนาฑู ประเทศอินเดีย ตั้งอยูในภูมิภาคโตนไทมณฑลัม ห่างไปจากเจนไน กาญจิปุรัมได้รับการขนานนามว่าเป็น "นครแห่งเทวสถานนับพัน" ("City of Thousand Temples") เป็นที่รู้จักดีจากสถาปัตยกรรมโบสถ์พราหมณ์ ส่าหรีฝ้าย และเป็นหนึ่งในจุดหมายปลายทางการท่องเที่ยวที่สำคัญของภูมิภาค กาญจิปุรัมมีขนาดพื้นที่ และประชากรราว 300,000 เป็นอย่างน้อย (ปี 2021) กาญจิปุรัมเป็นศูนย์กลางการปกครองของอำเภอกาญจิปุรัมและมีการเชื่อมต่อทั้งทางรถและทางราง
กาญจิปุรัมเป็นคำภาษาสันสกฤตประกอบด้วย "กาญจิ" แปลว่าการบูชาพระพรหม และ "ปุรัม" แปลว่าสถานที่ กาญจิปุรัมตั้งอยู่บนฝั่งของแม่น้ำเวคาวตีและปาลาร์ ในประวัติศาสตร์ กาญจิปุรัมเคยเป็นนครภายใต้ปกครองของปัลลวะ, โจฬะยุคกลาง, โจฬะยุคหลัง, ปาณฑยะยุคหลัง, จักรวรรดิวิชัยนคร, อาณาจักรคาร์นาทิก และ เจ้าอาณานิคมอังกฤษซึ่งเรียกนครนี้ว่า "คอนจีวาราม" ("Conjeeveram") โบราณสถานสำคัญของเมือง เช่น ไกลาศนาถรรโกยิล และ ไวกูณฐเปรุมัลโกยิล ในอดีต กาญจิปุรัมเคยเป็นศูนย์กลางของการศึกษา และเคยมีชื่อว่า "ghatikasthanam" อันแปลว่า "สถานแห่งการเรียนรู้" รวมถึงเป็นศูนย์กลางการศึกษาขั้นสูงของศาสนาเชน และ ศาสนาพุทธ ในระหว่างศตวรรษที่ 1-5
ตามเทววิทยาลัทธิไวษณวะในศาสนาฮินดูถือว่ากาญจิปุรัมเป็นหนึ่งในเจ็ดตีรถะ (สถานที่แสวงบุญ) เพื่อการปลดปล่อยทางจิตวิญญาณ เทวสถานที่สำคัญในเมือง เช่น วรธราชเปรุมัล, เอกามพเรศวร, กามากษีอัมมัน และ กุมารโกฏฏัม ในบรรดาเทวสถานพระวิษณุอันศักดิ์สิทธิ์ทั้ง 108 มีอยู่ 15 แห่งที่ตั้งอยู่ในกาญจิปุรัม นครกาญจิปุรัมมีความสำคัญอย่างยิ่งต่อลัทธิศรีไวษณวะ, ลัทธิศากติ และลัทธิไศวะ 
ปัจจุบัน ประชากรส่วนใหญ่ของนครอยู่ในอุตสาหกรรมการทอผ้า
มัสยิดใหญ่เกามัน

มัสยิดใหญ่เกามัน  หรือ มัสยิดเกเดเกามัน (ชวา: Mesjid Gedhe Kauman) เป็นมัสยิดใหญ่ประจำรัฐสุลต่านยกยาการ์ตาบนเกาะชวา ประเทศอินโดนีเซีย มัสยิดตั้งอยู่บน "อาลุนอาลุน" เหนือของยกยาการ์ตากราเติน (Yogyakarta Kraton)
มัสยิดใหญ่เกามันสร้างขึ้นด้วยสถาปัตยกรรมศาสนสถานแบบชวา หลังคาสามชั้น ไม่มีหออะษาน และมีเซอรัมบี (serambi) มัสยิดล้อมรอบอยู่หลังกำแพง ประตูทางเข้าหลักในพิธีการอยู่ทางตะวันออกและทางเหนือ มินบัรสามชั้นตั้งอยู่ทางทิศกิบละฮ์ เฉลียงใต้ชายคาหรือ "เซอรัมบี" ("serambi") เป็นลักษณะพื้นฐานของสิ่งปลูกสร้างแบบชวา ส่วนเฉลียงนี้ยังล้อมรอบด้วยบ่อน้ำขนาดเล็กสำหรับใช้ล้างเท้าก่อนเข้าไปภายในมัสยิด
ลานด้านหน้ามัสยิดปลูกต้นไม้ที่ถือว่ามีคุณประโยชน์ในทางสัญลักษณ์วิทยาของชวา ทางเหนือและใต้ของลานมีศาลาทรงสูง เรียกว่า ปาโกงัน ("pagongan") โดยอันทางเหนือเรีนกว่า ปาโกงันเลร์ (Pagongan Ler) อันทางใต้เรียก ปาโกงันกีดูล (Pagongan Kidul) ในระหว่างพิธีเซกาเติน ปาโกงันเลร์ จะเป็นที่สำหรับตั้งกาเมลันชุดกไยนากาวีลากา (Kyai Naga Wilaga) ส่วนปาโกงันกีดูลเป็นสำหรับชุดกันเจิงกไยกูนตูร์มาดู (Kangjeng Kyai Guntur Madu)
สุรพงษ์ ปิยะโชติ

สุรพงษ์ ปิยะโชติ (เกิด 4 มีนาคม พ.ศ. 2510) ชื่อเล่น หนุ่ย ปัจจุบันดำรงตำแหน่งรัฐมนตรีช่วยว่าการกระทรวงคมนาคม ในรัฐบาลแพทองธาร ชินวัตร อดีตนายกองค์การบริหารส่วนตำบลสนามแย้ อดีตนายกองค์การบริหารส่วนจังหวัดกาญจนบุรี และอดีตสมาชิกสภาผู้แทนราษฎรจังหวัดกาญจนบุรี
ประวัติ.
สุรพงษ์ เกิดเมื่อวันที่ 4 มีนาคม พ.ศ. 2510 ที่ตำบลทุ่งสมอ อำเภอพนมทวน จังหวัดกาญจนบุรี จบการศึกษาอนุปริญญาจากมหาวิทยาลัยเทคโนโลยีราชมงคลล้านนา ลำปาง ระดับปริญญาตรีเทคโนโลยีการเกษตรบัณฑิต สาขาเทคโนโลยีสัตว์ จากคณะผลิตกรรมการเกษตร มหาวิทยาลัยแม่โจ้ และรัฐศาสตรมหาบัณฑิต สาขาการเมืองการปกครอง สาขาวิชารัฐศาสตร์ มหาวิทยาลัยสุโขทัยธรรมาธิราช
การทำงาน.
เขาเคยทำงานการเมืองท้องถิ่น โดยได้รับเลือกตั้งเป็นนายกองค์การบริหารส่วนตำบลสนามแย้ อำเภอท่ามะกา และต่อมาได้รับแต่งตั้งเป็นรองนายกองค์การบริหารส่วนจังหวัดกาญจนบุรี และเป็นสมาชิกสภาผู้แทนราษฎรจังหวัดกาญจนบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
กระทั่งเขาได้ลงสมัครรับเลือกตั้งเป็นนายกองค์การบริหารส่วนจังหวัดกาญจนบุรี ในปี 2563 ต่อมาเขาได้ลาออกจากตำแหน่ง เพื่อรับการแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลเศรษฐา ทวีสิน ในปี 2566
สมาชิกสภาผู้แทนราษฎร.
เขาได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
วัดนาเขื่อน

วัดนาเขื่อน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาป่า อำเภอเมืองชลบุรี จังหวัดชลบุรี มีเนื้อที่รวมทั้งสิ้น 38 ไร่ 1 งาน 71 ตารางวา
วัดนาเขื่อนสร้างตั้งแต่สมัยพระบาทสมเด็จพระจุลจอมเกล้าเจ้าอยู่หัว ได้รับอนุญาตให้สร้างวัดเมื่อ พ.ศ. 2405 ต่อมา พ.ศ. 2500 ได้ร้างไประยะหนึ่ง ไม่มีพระจำพรรษา จนถึง พ.ศ. 2503 พระครูศรีสัตยาภิวัฒน์ ได้ส่งพระประกอบ สีตธมฺโม มารักษาการเป็นเจ้าอาวาสรูปแรก วัดนาเขื่อนได้รับพระราชทานวิสุงคามสีมาเมื่อประมาณ พ.ศ. 2452 เขตวิสุงคามสีมา กว้าง 6.50 เมตร ยาว 11.50 เมตร บูรณปฏิสังขรณ์ครั้งแรกเมื่อประมาณ พ.ศ. 2477 และครั้งที่สอง ประมาณ พ.ศ. 2512 
อาคารเสนาสนะประกอบด้วย อุโบสถหลังเดิม 1 หลัง มีกุฏิสงฆ์จำนวน 15 หลัง มีศาลาการเปรียญ วิหาร ศาลาฌาปนสถาน เมรุ และหอระฆัง วัดมีสิ่งศักดิ์สิทธิ์คือท้าวเวสวัณ ประชาชนที่ได้มาทำบุญและกราบสักการะบูชาเพื่อขอโชคลาภ
วัดราษฏร์ศรัทธาทำ

วัดราษฏร์ศรัทธาทำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขวัญ อำเภอเมืองฉะเชิงเทรา จังหวัดฉะเชิงเทรา ปัจจุบันมีพระปลัดประเทือง ดำรงตำแหน่งเจ้าอาวาสวัด ที่ดินที่ตั้งวัด 14 ไร่ 2 งาน 16 ตารางวา
วัดราษฎร์ศรัทธาทำ หรือเดิมชื่อว่า วัดปากแยก เพราะที่ตั้งวัดอยู่บริเวณคลองเอาตะเข้ ซึ่งเป็นคลองธรรมชาติกับคลองบ้านใหม่มาบรรจบกันตรงบริเวณหน้าวัดพอดี ตามประวัติวัดระบุว่าได้รับอนุญาตให้สร้างและเริ่มสร้างเมื่อ พ.ศ. 2357 แต่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2405 ได้รับพระราชทานวิสุงคามสีมาเมื่อ พ.ศ. 2484 โดยมีนายใจ ลำเจียกเทศ ซึ่งมีภูมิลำเนาอยู่ในตำบลบางขวัญ อำเภอเมืองฉะเชิงเทรา ได้เป็นผู้มอบที่ดินถวายเพื่อสร้างวัด จำนวน 12 ไร่ 2 งาน 66 วา ได้เปลียนชื่อวัดมาเป็น "วัดราษฎร์ศรัทธาทำ" เมื่อ พ.ศ. 2480
เมื่อเริ่มสร้างวัด ได้นิมนต์หลวงพ่อทัด มาเป็นเจ้าอาวาส หลวงพ่อทัดได้ร่วมกับประชาชนบริเวณนั้นจัดสร้างอุโบสถ โดยใช้ไม้เรือนโบราณยอดแหลมจากผู้มีจิตศรัทธาให้แก่ทางวัดและสร้างกุฎิสงฆ์ ได้สร้างอุโบสถหลังใหม่เมื่อ พ.ศ. 2482 แล้วเสร็จเมื่อ พ.ศ. 2484 แต่ยังผูกพัทธสีมาไม่ได้ เพราะขณะนั้นอยู่ในระหว่างเกิดสงครามโลกครั้งที่ 2 ทางการห้ามใช้แสงสว่างในเวลากลางคืน เมื่อสงครามสงบลง จนกระทั่ง พ.ศ. 2486 จึงได้ผูกพัทธสีมาและฝังลูกนิมิต วัดมีเจดีย์ใหญ่ทรงโอ่งคว่ำ มีคอระฆังยอดแหลมภายในเจดีย์ใหญ่บรรจุพระพุทธรูป พระธรรม ศาลาการเปรียญสร้างเมื่อ พ.ศ. 2463 ลักษณะเป็นเรือนไม้ปั้นหยาเสากลมไม้แก่น หลังคามุมกระเบื้องเล็กสี่เหลี่ยมชั้นเดียว กว้าง 7 วา ยาว 10 วา ได้สร้างศาลาการเปรียญหลังใหม่แทนเรือนไม้ปั้นหยาเมื่อ พ.ศ. 2515 เป็นคอนกรีตเสริมเหล็กหลังคามุมกระเบื้องลอนคู่ 2 ชั้น กว้าง 9 วา ยาว 19 วา ภายในวัดได้ให้ราชกาลสร้างโรงเรียนในที่ดินของวัด
วัดเที่ยงพิมลมุข

วัดเที่ยงพิมลมุข เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขวัญ อำเภอเมืองฉะเชิงเทรา จังหวัดฉะเชิงเทรา ปัจจุบันพระครูวิมลธรรมาภิรม (บุญเชิด จกฺกธมฺโม) ดำรงตำแหน่งเจ้าอาวาส
วัดเที่ยงพิมลมุข หรือ วัดใหม่บางขวัญ สร้างเมื่อ พ.ศ. 2454 ตั้งวัดเมื่อ พ.ศ. 2457 ซึ่งมีกำนันเที่ยง ศรีคชา (ขุนบางขวัญ) นายมุข ศรีคชา, นายมล ศรีคชา, นางมาก มณฑาพงษ์ ได้พากันชักชวนชาวบ้านในท้องถิ่น ซื้อที่ตั้งวัดได้ประมาณ 20 ไร่ 2 งาน 70 ตารางวา หลังจากที่เมื่อ พ.ศ. 2452 มีพระภิกษุรูปหนึ่งชื่อ หลวงตาเอี่ยม ฉายา นามสกุล ไม่ปรากฎ ได้เดินธุดงค์ผ่านมา ชาวบ้านเกิดความศรัทธาจึงได้อาราธนาให้อยู่ แล้วจึงสร้างเพงที่พักอาศัย ต่อมา พ.ศ. 2455 ชาวบ้านร่วมกันขุดคูน้ำล้อมบริเวณสร้างเป็นสำนักสงฆ์ โดยมีหลวงตาเอี่ยมได้ดูแล ประมาณ 3 ปี และได้มรณะภาพลง 
วัดได้รับพระราชทานวิสุงคามสีมาเมื่อวันที่ 28 ธันวาคม พ.ศ. 2472 ได้รับพระราชทานวิสุงคามสีมาครั้งหลังเมื่อวันที่ 3 กรกฎาคม พ.ศ. 2528
อะวีชีอะรีนา

อะวีชีอะรีนา  หรือชื่อเดิมว่า สต็อกโฮล์มโกลบอะรีนา  และ เอริกสันโกลบ  ในภาษาสวีเดนนิยมเรียกโดยง่ายว่า กลูเบิน ("ลูกโลก") เป็นอะรีนาในร่ม ตั้งอยู่ในสต็อกโฮล์มโกลบซิตี ย่านโยฮันเนิสฮวฟในกรุงสต็อกโฮล์ม ประเทศสวีเดน
อะวีชีอะรีนาเป็นส่วนหนึ่งในระบบสุริยะสวีเดน โดยสิ่งปลูกสร้างนี้แทนดวงอาทิตย์
เมื่อสร้างเสร็จ อะวีชีอะรีนาถือเป็นสิ่งปลูกสร้างทรงกลมที่ใหญ่ที่สุดในโลก ใช้เวลาก่อสร้างสองปีครึ่ง ปัจจุบันเสียตำแหน่งให้กับสเฟียร์แอตเดอเวนีเชียนรีสอร์ตในสหรัฐซึ่งเปิดตัวเมื่อปี 2023 อะวีชีอะรีนามีเส้นผ่านศูนย์กลาง ความสูงภายใน ปริมาตรอาคารอยู่ที่ และมีขีดจำกัดที่นั่งจำนวน 16,000 ที่สำหรับงานจัดแสดงดนตรี และ 13,850 ที่สำหรับการแข่งฮอกกี้น้ำแข็ง ในส่วนบนของอะรีนาประกอบด้วยกล่องวีไอพี 40 กล่อง และภัตตาคารหนึ่งแห่ง
นับตั้งแต่ปี 2009 สิทธิ์การตั้งชื่อของอะรีนาเป็นของบริษัทโทรคมนาคมอีริคสันซึ่งตั้งชื่อให้อะรีนาว่า "เอริกสันโกลบ" กระทั่งปี 2021 มีการประกาศเปลี่ยนชื่ออะรีนาเป็น "อะวีชีอะรีนา" เพื่อเป็นเกียรติแก่อะวีชี ดีเจชาวสวีเดนผู้เสียชีวิตไปในปี 2018 ในการเฉลิมฉลองชื่อใหม่ของอะรีนา วงออร์เคสตราฟิลฮาร์มอนิกหลวงสต็อกโฮล์มได้อัดเสียงการแสดงเพลง "ฟอระเบตเทอร์เดย์" ของอะวีชี โดยมีเอลลา ตีรีตีเอลโล (Ella Tiritiello) นักร้องหญิงวัย 14 ปี เป็นผู้ร้องนำ การเปลี่ยนชื่อนี้ยังเป็นการสร้างความตระหนักถือปัญหาสุขภาพจิตในเยาวชน เนื่องด้วยอะวีชีเสียชีวิตจากการฆ่าตัวตายหลังต่อสู้กับโรคทางจิตเวช
เมื่อวันที่ 26 พฤษภาคม 2009 ได้มีการนำกระท่อมอะลูมิเนียมขนาดเล็กบนฐานขนาด ไปตั้งบนกลูเบิน กระท่อมนี้เป็นชิ้นงานศิลปะโดยมิคาเอล เยนแบร์ย (Mikael Genberg) สร้างขึ้นเพื่อเป็นภาพแทนสองสัญลักษณ์สำคัญของสวีเดน ตึกกลูเบิลอันเป็นตัวแทนของความนำสมัย และกระท่อมชนบทขนาดเล็ก ทาด้วยสีแดงฟาลู งานดังกล่าวติดตั้งจนถึงเดือนตุลาคม 2009
ราชวงศ์ไศเลนทร์

ราชวงศ์ไศเลนทร์ (ภาษาไทยอักษรโรมัน: Rachawong Shailendra, อังกฤษ: Shailendra dynasty, มลายู: Wangsa Sailendra ชวา: Wangsa Syailéndra ฮินดี: शैलेन्द्र राजवंश สเปน: Dinastía Sailendra) ; (IAST: Śailēndra) มาจากการสมาสคำในภาษาสันสกฤต 2 คำคือคำว่า शैल ("Śaila)" หมายถึง "ภูเขา" และ इन्द्र (Indra) หมายถึงพระอินทร์หรือพระราชา รวมกันจึงได้เป็นคำว่า " शैलेन्द्र " หมายถึง "ราชาแห่งภูเขา" หรืออีกนัยหนึ่งหมายถึง "เทือกเขาหิมาลัย" ราชวงศ์ไศเลนทร์สถาปนาโดย พระเจ้าศรีชยนาศแห่งศรีวิชัย "(Jaya Sri Jayanasa)" พระมหากษัตริย์แห่ง อาณาจักรศรีวิชัย ในศตวรรษที่ 8 ซึ่งการครองราชย์ของพระองค์สร้างความเจริญรุ่งเรืองทางวัฒนธรรมในภูมิภาคนี้ พระองค์เป็นผู้สนับสนุนพุทธศาสนานิกายมหายานและทรงสร้างศาสนสถานในชวากลางด้วยอนุสรณ์สถานทางพุทธศาสนา หนึ่งในนั้นคือมหาสถูปบุโรพุทโธ ซึ่งปัจจุบันได้รับการขึ้นทะเบียนให้เป็นแหล่งมรดกโลกโดย UNESCO
คำจารึกที่สร้างโดยกษัตริย์ราชวงศ์ไศเลนทร์มีสามภาษาคือภาษามลายูเก่า ชวาเก่า และสันสกฤต เขียนด้วยอักษรกวิ "(Kawi)" หรืออักษรก่อนนาการี "(pre-Nāgarī)" การใช้ภาษามลายูเก่าได้จุดประกายให้เกิดการคาดเดาถึงต้นกำเนิดของชาวสุมาตราหรือความเชื่อมโยงแบบศรีวิจายันของราชวงศ์นี้แต่ในทางกลับกันการใช้ภาษาชวาเก่าบ่งบอกถึงการก่อตั้งทางการเมืองที่มั่นคงบนเกาะชวา การใช้ภาษาสันสกฤตมักจะบ่งบอกถึงลักษณะที่เป็นทางการและความสำคัญทางศาสนา เหตุการณ์ที่อธิบายไว้ในจารึกที่พบในชวากลาง บาหลี สุมาตรา และศรีวิชัย 
แม้ว่าหลักฐานจารึกของราชวงศ์ไศเลนทร์มีมากในที่ราบเคดู "(Kedu)" ในพื้นที่ของชวากลางแต่ต้นกำเนิดของราชวงศ์นี้ยังเป็นข้อถกเถียง นอกเหนือจากชวากลางแล้วยังมีความเป็นไปได้ที่ต้นกำเนิดของราชวงศ์นี้อาจเริ่มต้นในสุมาตรา หรือในอินเดียจากการศึกษาล่าสุดสนับสนุนว่าก่อนที่จะมีการนับถือพุทธศาสนา ช่วงต้นของราชวงศ์นี้นับถือศาสนาฮินดูมาก่อน แม้หลักฐานจารึกต่างๆ และร่องรอยโบราณสถาน โบราณวัตถุจะมีความเกี่ยวข้องกับศรีวิชัยในสุมาตราและคาบสมุทรมลายู แต่ราชวงศ์ไศเลนทร์ก็มีแนวโน้มว่าจะมีต้นกำเนิดจากชวามากกว่าที่อื่นแล้วค่อยขยายดินแดนไปยังสุมาตรา บาหลี ศรีวิชัย และเจนละของกัมพูชา
ในปีค.ศ. 1025 พระเจ้าราเชนทราที่ 1 แห่ง ราชวงศ์โจฬะ ในอินเดียทรงริเริ่มการรุกรานทางทะเลต่ออาณาจักรศรีวิชัยดินแดนในเอเชียตะวันออกเฉียงใต้ภาคพื้นสมุทร การนำทัพทางทะเลของราเชนทราที่ 1 แห่งราชวงศ์โจฬะเพื่อรุกราน อาณาจักรศรีวิชัย และอาณาจักรชวาเพื่อขยายเส้นทางการค้าของพ่อค้าชาวทมิฬซึ่งทำการยึดครองเมืองท่าสำคัญหลายแห่ง การรุกรานนี้นำไปสู่การล่มสลายของราชวงศ์ไศเลนทร์ของศรีวิชัยในที่สุด
สุดาวรรณ หวังศุภกิจโกศล

สุดาวรรณ หวังศุภกิจโกศล (เกิด 8 สิงหาคม พ.ศ. 2525) ชื่อเล่น ปุ๋ง เป็นนักการเมืองชาวไทย ปัจจุบันดำรงตำแหน่งอดีตรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ในรัฐบาลแพทองธาร ชินวัตร เคยดำรงตำแหน่งรัฐมนตรีว่าการกระทรวงวัฒนธรรม และรัฐมนตรีว่าการกระทรวงการท่องเที่ยวและกีฬา ในรัฐบาลเศรษฐา ทวีสิน และสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย
ประวัติ.
สุดาวรรณ เกิดเมื่อวันที่ 8 สิงหาคม พ.ศ. 2525 เป็นบุตรวีรศักดิ์และยลดา หวังศุภกิจโกศล เป็นพี่สาวของอาทิตย์ หวังศุภกิจโกศล สส.จังหวัดนครราชสีมา สำเร็จการศึกษาด้านเทคโนโลยีธรณี จากสำนักวิชาวิศวกรรมศาสตร์ มหาวิทยาลัยเทคโนโลยีสุรนารี
การทำงาน.
สุดาวรรณ เคยเป็น กรรมการผู้จัดการ บริษัท แป้งมันเอี่ยมเฮงอุตสาหกรรม จำกัด ก่อนที่จะเข้าสู่การเมือง จากนั้น เธอลงรับสมัคร สมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ในระบบบัญชีรายชื่อ สังกัดพรรคเพื่อไทย และได้รับการเลือกตั้ง ในวันที่ 14 พฤษภาคม พ.ศ. 2566 ต่อมาเมื่อวันที่ 1 กันยายน พ.ศ. 2566 เธอได้รับการแต่งตั้งให้ดำรงตำแหน่งรัฐมนตรีว่าการกระทรวงการท่องเที่ยวและกีฬา โดยเป็นรัฐมนตรีอายุน้อยที่สุดในคณะรัฐมนตรีของเศรษฐา ทวีสินในขณะนั้น เดือนเมษายนปีถัดมาเธอได้รับการแต่งตั้งเป็นรัฐมนตรีว่าการกระทรวงวัฒนธรรม สลับตำแหน่งกับเสริมศักดิ์ พงษ์พานิช และได้รับการแต่งตั้งในตำแหน่งเดิมในรัฐบาลแพทองธาร ชินวัตร
ต่อมา ในการปรับคณะรัฐมนตรี เธอได้ย้ายไปดำรงตำแหน่งรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม แทนที่ ศุภมาส อิศรภักดี จาก พรรคภูมิใจไทย ที่ลาออกจากตำแหน่งเนื่องจากการถอนตัวออกจากการร่วมรัฐบาล ส่วนตำแหน่งรัฐมนตรีว่าการกระทรวงวัฒนธรรม แพทองธาร ชินวัตร นายกรัฐมนตรี ได้เข้ามาควบตำแหน่งนี้ด้วยตนเอง
สมาชิกสภาผู้แทนราษฎร.
สุดาวรรณ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ไรอัน คราเฟินแบร์ค

ไรอัน ฌีโร คราเฟินแบร์ค (เกิด 16 พฤษภาคม ค.ศ. 2002) เป็นนักฟุตบอลชาวดัตช์ ปัจจุบันเล่นในตำแหน่งกองกลางมิดฟิลล์ให้แก่ลิเวอร์พูล สโมสรในพรีเมียร์ลีก และทีมชาติเนเธอร์แลนด์
สโมสรอาชีพ.
ลิเวอร์พูล.
ในวันที่ 5 ตุลาคม ค.ศ. 2023 ยูฟ่ายูโรปาลีก ฤดูกาล 2023–24 รอบแบ่งกลุ่ม กลุ่ม E คราเฟินแบร์คทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ ยูนิยง แซงต์ กิลลุส 2-0 ต่อมา ในวันที่ 26 ตุลาคม ค.ศ. 2023 ยูฟ่ายูโรปาลีก รอบแบ่งกลุ่ม กลุ่ม E คราเฟินแบร์คทำประตู ในนัดที่ ลิเวอร์พูล เปิดสนามแอนฟีลด์เอาชนะ ตูลูซ 5-1 ต่อมา ในวันที่ 28 มกราคม ค.ศ. 2024 เอฟเอคัพ รอบ 4 คราเฟินแบร์คทำประตูในนัดที่ ลิเวอร์พูล เปิดสนามแอนฟีลด์เอาชนะ นอริชซิตี 5-2 ช่วยให้ ลิเวอร์พูล ผ่านเข้ารอบ 5 เอฟเอคัพ ได้สำเร็จ ต่อมา ในวันที่ 21 เมษายน ค.ศ. 2024 คราเฟินแบร์คทำประตูแรกในพรีเมียร์ลีก ฤดูกาล 2023–24 นัดที่ ลิเวอร์พูล เอาชนะ ฟูลัม ที่เครเวนคอตทิจ 3-1
เกียรติประวัติ.
อายักซ์
ไบเอิร์นมิวนิก
ลิเวอร์พูล
เนเธอร์แลนด์ อายุไม่เกิน 17 ปี
รางวัลส่วนตัว
จักรพงษ์ แสงมณี

จักรพงษ์ แสงมณี #เปลี่ยนทาง (เกิด 9 กันยายน พ.ศ. 2522) ชื่อเล่น เพ้า เป็นนักธุรกิจและนักการเมืองชาวไทย ปัจจุบันดํารงตําแหน่งที่ปรึกษานายกรัฐมนตรี ประธานอนุกรรมการกลั่นกรองคำขอใช้งบประมาณเพื่อดำเนินโครงการพัฒนาอุตสาหกรรมซอฟต์พาวเวอร์ ในรัฐบาลแพทองธาร ชินวัตร อดีตรัฐมนตรีประจำสำนักนายกรัฐมนตรี และอดีตรัฐมนตรีช่วยว่าการกระทรวงการต่างประเทศ ในรัฐบาลเศรษฐา ทวีสิน และอดีตนายทะเบียนสมาชิกพรรคเพื่อไทย
ประวัติ.
จักรพงษ์ เกิดเมื่อวันที่ 9 กันยายน พ.ศ. 2522 ที่เขตสาทร กรุงเทพมหานคร เป็นบุตรนายสุรินทร์ นางสุจิน แสงมณี สำเร็จการศึกษาระดับปริญญาโท ด้านการตลาด จากมหาวิทยาลัยโคโรลาโด สหรัฐอเมริกา
จักรพงษ์ เป็นนักธุรกิจด้านโลจิสติกส์ ตั้งแต่ปี 2547 เขาเริ่มทำงานการเมืองโดยการสมัครเข้าร่วมงานกับพรรคเพื่อไทย ในปี 2552 เป็นทีมผู้ช่วยงานสำนักงานพรรคเพื่อไทย และเป็นทีมเศรษฐกิจของพรรคเพื่อไทย ซึ่งเคยดำรงตำแหน่ง ที่ปรึกษารองนายกรัฐมนตรี ฝ่าย เศรษฐกิจ ที่ปรึกษารัฐมนตรีว่าการกระทรวงการคลัง และกรรมการบริหารพรรคเพื่อไทย
จักรพงษ์ ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อครั้งแรกในปี 2562 แต่ไม่ได้รับเลือกตั้ง และในปี 2566 เขาได้ลงสมัครรับเลือกตั้งในระบบบัญชีรายชื่อ ลำดับที่ 92 ต่อมาเขาได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในรัฐบาลเศรษฐา ทวีสิน ในปี 2566 ก่อนปรับไปดำรงตำแหน่งรัฐมนตรีประจำสำนักนายกรัฐมนตรีในเดือนเมษายน พ.ศ. 2567
ต่อมาในรัฐบาล แพทองธาร ชินวัตร จึงได้รับการแต่งตั้งให้เป็นที่ปรึกษานายกรัฐมนตรี ในวันที่ 8 ตุลาคม พ.ศ.2567
กูร์เตอาเดอาร์เจช

กูร์เตอาเดอาร์เจช  เป็นเทศบาลนครในประเทศโรมาเนีย ตั้งอยู่บนฝั่งทางซ้ายของแม่น้ำอาร์เจช ในเทศมณฑลอาร์เจช เทศบาลนครยังมีหมู่บ้านใต้การดูแลรวมหนึ่งแห่ง คือ นออัปเตช  ชื่อ "กูร์เตอาเดอาร์เจช" แปลตรงตัวว่า "พระราชวังริมแม่น้ำอาร์เจช" ซึ่งสื่อถึงสถานะของเมืองในฐานะอดีตราชธานีแห่งวอลเลเกีย
เมื่อวันที่ 7 กรกฎาคม 1947 ปริมาณน้ำฝนรวมในกูร์เตอาเดอาร์เจช อยู่ที่ ใน 20 นาที ถือเป็นสถิติโลก
อาสนวิหารกูร์เตอาเดอาร์เจช

อาสนวิหารกูร์เตอาเดอาร์เจช  หรือ อารามกูร์เตอาเดอาร์เจช  เป็นอาสนวิหารภายในอารามออร์ทอดอกซ์โรมาเนียในกูร์เตอาเดอาร์เจช ประเทศโรมาเนีย ตัวอาสนวิหารเป็นอาสนวิหารประจำอัครสังฆมณฑลอาร์เจชและมุสเชล
ภายนอกของอาสนวิหารทำมาจากหินปูนสีเทาอ่อน ภายในสร้างมาจากอิฐ ประดับประดาด้วยภาพเขียนปูนเปียก ไม่ไกลกันยังมีพระราชวังหลวงแบบโรมาเนีย สร้างขึ้นเมื่อปลายศตวรรษที่ 19 ตั้งอยู่ อาคารมีลักษณะคล้ายกับอนุสรณ์ศพขนาดใหญ่ สร้างขึ้นด้วยรูปแบบสถาปัตยกรรมไบแซนไทน์ ตกแต่งด้วยลายอาหรับ ตัวอาสนวิหารตั้งอยู่บนฐานยกสูงจากพื้น และรายล้อมด้วยราวลูกกรงล้อมเป็นรูปวงกลม ตรงกลางอาคารมีโดมยกสูง ด้านหน้ามีหอหลังคาโดมขนาดเล็กกว่าทรงเอียดบิดเกลียวตั้งอยู่ขนาบคู่หนึ่ง โดมที่สองมีขนาดกว้างและสูงกว่า ตั้งอยู่เหนือส่วนเติมของอาคาร (annex)
จดหมายเหตุต่าง ๆ ของอาสนวิหารถูกทำลายจากการรุกรานของกองทัพจากฮังการีและออตโตมัน แต่จารึกต่าง ๆ ทั้งในภาษากรีก, สลาฟ และโรมาเนีย ยังคงเหลือรอดมาถึงปัจจุบัน จารึกแผ่นหนึ่งบันทึกว่าผู้สถาปนาอารามนี้ขึ้นคือเจ้าชายเนอากอเอ บาซารับ (1512–1521) และภรรยา มิลิตซา เด็สปินา จารึกอีกแผ่นระบุว่าเจ้าชายราดูแห่งอาฟูมัตส์ ก่อสร้างอาสนวิหารจนแล้วเสร็จในปี 1526 จารึกแผ่นที่สามบันทึกว่ามีการบูรณะในปี 1681 โดยเจ้าชายเชร์บัน กันตากูซีโน และจารึกที่สี่ระบุว่ามีการบูรณะในปี 1804 โดยมุขนายกองค์ที่หนึ่งนามว่าโยเซฟ มีการสร้างอาสนวิหารขึ้นใหม่ในปี 1875 ถึง 1885 และประกอบพิธีอุทิศใหม่ในปี 1886
ตำนานต่าง ๆ ของกูร์เตอาเดอาร์เจชได้เป็นแรงบันดาลใจให้แก่กวีชาวโรมาเนียหลายคน รวมถึงวาซีเล อาเล็กซันดรี ตำนานพื้นถิ่นหนึ่งเล่าว่า เมื่อเนอากอเอ บาซารับ ถูกจับกุมตัวเป็นตัวประกันอยู่ที่คอนสแตนติโนเปิล ได้ออกแบบมัสยิดที่สวยงามหลังหนึ่งถวายสุลต่าน หลังถูกปล่อยตัวกลับมาก็ได้สร้างอาสนวิหารขึ้นโดยใช้วัตถุดิบที่มีเหลือเกินมา
เมื่อวันที่ 16 ธันวาคม 2017 พระศพของพระเจ้ามีไฮที่ 1 อดีตกษัตริย์โรมาเนีย ได้รับการประกอบพิธีฝังไว้ที่นี่เคียงข้างพระศพของสมเด็จพระราชินีอานา พระมเหสีซึ่งสวรรคตเมื่อปี 2016
พระศพของเจ้าหญิงเฮเลน พระราชชนนีของพระเจ้ามีไฮ ได้รับการขนย้ายจากสุสานบัว-เดอ-โวในสวิตเซอร์แลนด์เมื่อวันที่ 18 ตุลาคม 2019 มาฝังที่นี่เมื่อวันที่ 19 ตุลาคม
เหตุโจมตีด้วยระเบิดลูกปรายในลือมัน

เมื่อวันที่ 8 กรกฎาคม พ.ศ. 2566 เวลาประมาณ 09:55 น. ระหว่างที่รัสเซียรุกรานยูเครน กองทัพรัสเซียได้ยิงจรวดลูกปราย 9M55K จากเครื่องยิงจรวดหลายลำกล้องสเมียร์ช ใส่ย่านที่อยู่อาศัยใจกลางเมืองลือมัน แคว้นดอแนตสก์ ประเทศยูเครน เหตุโจมตีครั้งนี้เกิดขึ้นระหว่างที่กองทัพรัสเซียประสบความล้มเหลวในการรุกกลับมาทางลือมัน โดยในขณะนั้นลือมันอยู่ห่างจากดินแดนที่ถูกรัสเซียยึดครองไปทางทิศตะวันตกประมาณ 15 กิโลเมตร 
การโจมตี.
เป้าหมายการโจมตีอยู่ที่สามแยกถนนแนซาแลฌนอสตีตัดกับถนนดูบอนอซาซึ่งเป็นที่ที่ชาวบ้านมารวมตัวกันซื้อขายแลกเปลี่ยนผลิตภัณฑ์นมและพืชผลจากสวนของพวกเขา ระเบิดลูกปรายส่งผลให้มีผู้เสียชีวิตทันที 6 คน เสียชีวิตระหว่างทางไปโรงพยาบาล 1 คน และเสียชีวิตจากอาการบาดเจ็บในวันรุ่งขึ้นอีก 2 คน นอกจากนี้ยังส่งผลให้มีผู้บาดเจ็บอีกสิบกว่าคน
ปฏิกิริยา.
เนื่องจากในเหตุโจมตีครั้งนี้รัสเซียใช้ระเบิดลูกปราย (ซึ่งโดยธรรมชาติแล้วเป็นอาวุธโจมตีแบบไม่เลือกเป้าหมาย) ในพื้นที่ที่มีประชากรหนาแน่น ฮิวแมนไรตส์วอตช์จึงกล่าวว่าเหตุที่เกิดขึ้นอาจเข้าข่ายอาชญากรรมสงคราม ในขณะที่ทางการฝรั่งเศสเรียกเหตุโจมตีพลเรือนครั้งนี้ว่าเป็นอาชญากรรมสงครามและประณามการกระทำดังกล่าวของรัสเซีย
เอ็งกอ

เอ็งกอ เป็นศิลปะการแสดงที่อ้างอิงจากเรื่องราวในวรรณกรรมซ้องกั๋ง กระจายอยู่ในหลายพื้นที่ของประเทศไทย โดยสืบทอดมาตามการอพยพของชาวจีน
การแสดง.
การแสดงเอ็งกอเป็นการเต้นตามจังหวะเป็นรูปขบวน โดยผู้แสดงแต่งกายแบบจอมยุทธจีน วาดลวดลายบนหน้าคล้ายงิ้ว และใช้อุปกรณ์การแสดงตามตัวละครหรือตำแหน่งในขบวนของผู้แสดง 
บ้านเอ็งกอ.
บ้านเอ็งกอ เป็นหนึ่งในชุมชนที่มีการแสดงเอ็งกอตามงานสำคัญต่าง ๆ ตั้งอยู่ในอำเภอพนัสนิคม จังหวัดชลบุรี
ประธานาธิบดีแอลเบเนีย

ประธานาธิบดีแอลเบเนีย  หรือ ประธานาธิบดีแห่งสาธารณรัฐแอลเบเนีย  เป็นประมุขแห่งรัฐของประเทศแอลเบเนีย ผู้บัญชาการทหารสูงสุดกองทัพแอลเบเนีย และเป็นตัวแทนความเป็นหนึ่งเดียวของชาวแอลเบเนีย
ประธานาธิบดีมีอำนาจกำหนดวันเลือกตั้งสมาชิกรัฐสภา ตลอดจนการลงประชามติ การให้อภัยโทษ และการมอบรางวัลต่าง ๆ ในกรณีที่ประธานาธิบดีไม่สามารถปฏิบัติหน้าที่ได้ ประธานรัฐสภาจะทำหน้าที่รักษาการแทนประธานาธิบดีจนกว่าประธานาธิบดีจะกลับคืนสู่อำนาจและหน้าที่นั้น หรือจนกว่าจะมีการเลือกตั้งประธานาธิบดีคนใหม่
สำนักงานประธานาธิบดีแอลเบเนียประกอบด้วยเจ้าหน้าที่ประจำตำแหน่งประธานาธิบดีและเจ้าหน้าที่สนับสนุนที่ขึ้นตรงต่อประธานาธิบดี สำนักงานแห่งนี้ตั้งอยู่ในทำเนียบประธานาธิบดีในกรุงติรานา รัฐธรรมนูญแห่งแอลเบเนียได้กำหนดสัญลักษณ์และธงประจำตำแหน่งประธานาธิบดีซึ่งติดตั้งบนอาคารสำนักงานประธานาธิบดี ที่พำนักของประธานาธิบดี ยานพาหนะเมื่อประธานาธิบดีใช้งาน และในโอกาสพิธีอื่น ๆ คู่สมรสของประธานาธิบดีได้รับการยอมรับว่าเป็นสุภาพสตรีหมายเลขหนึ่งของแอลเบเนีย แต่ไม่มีบทบาทอย่างเป็นทางการในการดำรงตำแหน่งประธานาธิบดี พวกเธอมักจะมีบทบาทในพิธีการที่ทำเนียบประธานาธิบดีและในระหว่างการเยือนอย่างเป็นทางการ
ประธานาธิบดีได้รับเลือกผ่านการลงคะแนนลับและต้องได้รับความเห็นชอบจากรัฐสภาแอลเบเนียด้วยคะแนนเสียงข้างมากสามในห้าของสมาชิกทั้งหมด โดยดำรงตำแหน่งเป็นระยะเวลา 5 ปี รัฐธรรมนูญแห่งแอลเบเนียกำหนดขีดจำกัดในการดำรงตำแหน่งสูงสุดสองวาระ ประธานาธิบดีที่ได้รับเลือกจะต้องสาบานตนเข้ารับตำแหน่งต่อหน้าสมาชิกรัฐสภาแอลเบเนีย
เอฟวัน เฟอร์กูสัน

เอฟวัน โจ เฟอร์กูสัน (เกิด 19 ตุลาคม 2004) เป็นนักฟุตบอลอาชีพชาวไอริช ปัจจุบันเล่นเป็นกองหน้าให้กับทีมโรมาในเซเรียอา โดยที่ยืมตัวมาจากไบรตันแอนด์โฮฟอัลเบียนในพรีเมียร์ลีก และเล่นให้กับทีมชาติสาธารณรัฐไอร์แลนด์
ระดับสโมสร.
ชีวิตในวัยเด็ก.
เฟอร์กูสันเป็นชาวเมืองเบ็ตตีส์ทาวน์ เทศมณฑลมีธ เป็นบุตรชายของอดีตนักฟุตบอลอาชีพ แบร์รี เฟอร์กูสัน แม่ของเขาเป็นคนอังกฤษ เขาโตมากับการเชียร์แมนเชสเตอร์ยูไนเต็ด
เฟอร์กูสันเริ่มเล่นในระบบเยาวชนกับเซนต์ เควินส์ บอยส์ ก่อนที่จะย้ายไปเล่นในระบบเยาวชนกับโบฮีเมียนส์ในลีกไอร์แลนด์ ในเดือนธันวาคม 2020 เขาทำประตูในนัดสุดท้ายในระดับเยาวชนให้กับสโมสรซึ่งทีมของเขาคว้าแชมป์ลีกไอร์แลนด์ รุ่นอายุไม่เกิน 17 ปีโดยเอาชนะคู่แข่งอย่าง แชมร็อคโรเวอส์ 2–0 ในรอบชิงชนะเลิศ
โบฮีเมียนส์.
เฟอร์กูสันลงประเดิมสนามให้กับทีมชุดใหญ่เมื่อวันที่ 11 กรกฎาคม 2019 โดยเสมอกับเชลซี 1–1 ในเกมกระชับมิตรที่ดาลีเมาท์พาร์ค ซึ่งเป็นสนามเหย้าของทีมโบฮีเมียนส์ ในตอนนั้นอายุเพียง 14 ปี ซึ่งทำให้เขากลายเป็นผู้เล่นอายุน้อยที่สุดของสโมสรในทีมชุดใหญ่ การแข่งขันนัดประเดิมสนามในลีกของเขาเกิดขึ้นในวันที่ 20 กันยายน 2019 โดยเป็นตัวสำรองแทนที่ลุค เวด-สเลเตอร์ในช่วงท้ายเกมกับเดอร์รีซิตี้ที่ไรอัน แม็คไบรด์ แบรนดีเวลล์สเตเดียม
 "ณ วันที่ 4 พฤษภาคม ค.ศ. 2025"
 "ณ วันที่ 10 มิถุนายน ค.ศ. 2025"
ชัยมงคล ไชยรบ

ชัยมงคล ไชยรบ (เกิด 2 กรกฎาคม พ.ศ. 2503) ชื่อเล่น ต่าง เป็นนักการเมืองชาวไทย ปัจจุบันดำรงตำแหน่งเป็นรองหัวหน้าพรรคพลังประชารัฐ ดูแลภาคตะวันออกเฉียงเหนือ และสมาชิกสภาผู้แทนราษฎรจังหวัดสกลนคร อดีตนายกองค์การบริหารส่วนจังหวัดสกลนคร อดีตนายกสมาพันธ์องค์การบริหารส่วนจังหวัดภาคอีสาน อดีตนายกสมาคมองค์การบริหารส่วนจังหวัดแห่งประเทศไทย
ประวัติ.
ประวัติช่วงต้นและการศึกษา.
ชัยมงคล เกิดเมื่อวันที่ 2 กรกฎาคม พ.ศ. 2503 ที่ตําบลแวง อำเภอสว่างแดนดิน จังหวัดสกลนคร สำเร็จการศึกษาระดับมัธยมตอนต้น (มศ.3) ที่โรงเรียนวัดราชาธิวาส อยู่ในเขตดุสิต กรุงเทพมหานคร และระดับมัธยมตอนปลาย (มศ.5) ที่โรงเรียนเทเวศน์วิทยาคม ระดับปริญญาตรี จากมหาวิทยาลัยราชภัฏบ้านสมเด็จเจ้าพระยา ระดับปริญญาโทจากมหาวิทยาลัยราชภัฏพระนคร และระดับปริญญาเอกดุษดีบัณฑิตจากมหาวิทยาลัยเวสเทิร์น
การงาน.
ดํารงตําแหน่งทางราชการ.
เริ่มดํารงตําแหน่งทางราชการจากการด้วยการเป็นครูซึ่งเป็นครูประชาบาบาล และลาออกมาเป็นผู้ใหญ่บ้าน ที่บ้านสร้างดู่ ตําบลแวง และได้รับราชการเป็นครู ในปี พ.ศ. 2532 ซึ่งสอนที่โรงเรียนบ้านหนองบัวแพ ตำบลบ้านถ่อน อำเภอสว่างแดนดิน
งานการเมือง.
ชัยมงคล ไชยรบ ได้เป็น สมาชิกสภาองค์การบริหารส่วนจังหวัดสกลนคร ในปี พ.ศ. 2544 ต่อมาในปี พ.ศ. 2546 ที่ประชุมสภา อบจ. ลงมติโหวตให้นายชัยมงคล ไชยรบ ขึ้นดำรงตำแหน่งเป็นนายกองค์การบริหารส่วนจังหวัดสกลนคร แทนคนเดิม ชัยมงคลได้ปฏิบัติหน้าที่นายก อบจ.ครั้งแรก 9 เดือน ครบวาระ จึงมีการจัดเลือกตั้งใหม่ ก็ได้ลงชิงตำแหน่งนายก อบจ. สามารถเอาชนะ ชูพงศ์ คำจวง (นายก อบจ.คนปัจจุบัน) และ เว้นไป 1 สมัย จากนั้นก็กลับมาชนะเลือกตั้งนายก อบจ. อีกครั้ง ครองตำแหน่ง นายกอบจ. เป็นสมัยที่ 3 
ครูต่างได้ดำรงตำแหน่งเป็น นายกองค์การบริหารส่วนจังหวัดสกลนคร และยังได้ควบตำแหน่งนายกสมาพันธ์ อบจ. ภาคอีสาน และ นายกสมาคม อบจ.แห่งประเทศไทย พร้อมทั้งยังได้รับรางวัลการันตรีความสามารถหลายสาขา อาทิ พ.ศ. 2555 รางวัลระฆังทอง บุคคลตัวอย่างแห่งปี สาขาผู้นำท้องถิ่นครั้งที่ 5, พ.ศ. 2556 รางวัลสิงห์ทอง โดยสมเด็จพระสังฆราชเจ้า กรมหลวงวชิรญาณสังวร, พ.ศ. 2557 รางวัลผู้นำท้องถิ่นดีเด่น โดยมูลนิธิเพื่อสังคมไทย, รางวัลองค์กรปกครองส่วนท้องถิ่น ผู้นำท้องถิ่นดีเด่นครั้งที่ 14 และรางวัลองค์กรปกครองส่วนท้องถิ่น 
กระทั่งปี พ.ศ. 2563 มีการเลือกตั้งนายกองค์การบริหารส่วนจังหวัดสกลนคร กลับเป็นฝ่ายแพ้ให้กับ ชูพงศ์ คำจวง คู่แข่งเดิม
ชัยมงคล ไชยรบ เคยเป็นสมาชิกในพรรคสร้างอนาคตไทยและประกาศว่าจะลงสมัครรับเลือกตั้ง แต่ได้ลาออกจากพรรคสร้างอนาคตไทยและได้สมัครเป็นสมาชิกพรรคพลังประชารัฐ 
สมาชิกสภาผู้แทนราษฎร.
ชัยมงคลได้สมัครเป็นสมาชิกสภาผู้แทนราษฎรเขต 5 จังหวัดสกลนคร สังกัดพรรคพลังประชารัฐ และได้รับเลือกตั้งให้เป็น สส. ครูต่างได้เอาชนะ วงศ์อะเคื้อ บุญศล สังกัดพรรคเพื่อไทย ซึ่งเป็นบุตรของ พงษ์ศักดิ์ และ อนุรักษ์ บุญศล อดีต สส.พรรคเพื่อไทย 
ชัยมงคล ไชยรบ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
คัพเค้กกับไดโน (บริการไม่จำกัด)

คัพเค้กกับไดโน (บริการไม่จำกัด)  เป็นการ์ตูนทีวีแอนิเมชันของประเทศบราซิล-แคนาดา สร้างโดย เปโดร เอโบลิ ออกอากาศครั้งแรกเมื่อวันที่ 26 กรกฎาคม พ.ศ. 2561 ถึงวันที่ 3 พฤษภาคม พ.ศ. 2562
การออกอากาศ.
ในโลก ฉายรอบปฐมทัศน์เมื่อวันที่ 26 กรกฎาคม พ.ศ. 2561 ในเน็ตฟลิกซ์
ในประเทศแคนาดา ฉายรอบปฐมทัศน์เมื่อวันที่ 8 กันยายน พ.ศ. 2561 ในช่องเทเลตูน
ในประเทศบราซิล ฉายรอบปฐมทัศน์เมื่อวันที่ 15 พฤศจิกายน พ.ศ. 2561 ในช่องดิสนีย์เอ็กซ์ดี
ในเอเชียตะวันออกเฉียงใต้ ฉายรอบปฐมทัศน์เมื่อวันที่ 25 พฤษภาคม พ.ศ. 2563 ในช่องดิสนีย์แชนแนล
ลอเนอร์เดอลาปาทรี

"ลอเนอร์เดอลาปาทรี"  เป็นเพลงชาติของประเทศไนเจอร์ ได้รับการรับรองเมื่อวันที่ 22 มิถุนายน พ.ศ. 2566 เพื่อใช้แทนที่เพลง "ลานีเฌเรียน" ซึ่งรับรองในปี พ.ศ. 2504 หนึ่งปีหลังประเทศได้รับเอกราช
ประวัติ.
ประเทศไนเจอร์ อดีตอาณานิคมของประเทศฝรั่งเศส ได้รับเอกราชในปี พ.ศ. 2503 ปีต่อมา ประเทศนี้รับเพลง "ลานีเฌเรียน" มาใช้เป็นเพลงชาติของตน ครั้นปี พ.ศ. 2562 ประธานาธิบดีมาอามาดู อีซูฟู ประกาศว่า ได้เตรียมจะเปลี่ยนเพลง "ลานีเฌเรียน" หลังมีความกังวลว่า เนื้อเพลงนี้แสดงความสำนึกบุญคุณต่ออำนาจอาณานิคม มีการจัดตั้งคณะกรรมการขึ้นเพื่อพิจารณาเพลงปัจจุบันและจัดหาเพลงใหม่ถ้าจำเป็น จนวันที่ 22 มิถุนายน พ.ศ. 2566 รัฐสภาไนเจอร์จึงรับรองให้ใช้เพลงใหม่นี้เป็นเพลงชาติประเทศแทนเพลงเดิม
รีโว่ คัพ 2566–67

การแข่งขัน ไทยลีกคัพ 2566–67 (หรือรีโว่ คัพ 2566–67 ตามชื่อผู้สนับสนุนหลัก) เป็นการแข่งขันฟุตบอลไทยลีกคัพ ซึ่งเป็นการแข่งขันฟุตบอลถ้วยอาชีพระดับรองจากไทยเอฟเอคัพ โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ร่วมกับบริษัท ไทยลีก จำกัด และการกีฬาแห่งประเทศไทย โดยมีผู้สนับสนุนหลักได้แก่ บริษัท โตโยต้า มอเตอร์ ประเทศไทย จำกัด
รอบการแข่งขัน.
รอบคัดเลือกรอบแรก.
การจับสลากประกบคู่มีขึ้นในวันที่ 24 สิงหาคม 2566 โดยมีทั้งหมด 28 สโมสรจากไทยลีก 3 ที่เข้าร่วมการแข่งขันในรอบคัดเลือกรอบแรก ซึ่งแข่งกันแบบแบ่งโซน 6 โซน โดยจะคัดเลือกจาก 28 สโมสรให้เหลือ 14 สโมสรเพื่อเข้าแข่งขันในรอบคัดเลือกรอบสอง การแข่งขันในรอบคัดเลือกรอบแรกมีขึ้นในวันที่ 2–3 กันยายน 2566
รอบคัดเลือกรอบสอง.
สโมสรที่ผ่านเข้ารอบจากรอบคัดเลือกรอบแรก 14 สโมสร จะเข้าไปเจอกับสโมสรที่ชนะผ่านอีก 22 สโมสร ในรอบคัดเลือกรอบสอง โดยจะคัดเลือกจาก 36 สโมสรให้เหลือ 18 สโมสรเพื่อเข้าแข่งขันกับสโมสรจากไทยลีก 2 ในรอบเพลย์ออฟต่อไป การแข่งขันในรอบคัดเลือกรอบสองมีขึ้นในวันที่ 9–10 กันยายน 2566
รอบเพลย์ออฟ.
สโมสรที่ผ่านเข้ามาจากรอบคัดเลือกรอบสอง 18 สโมสร รวมกับสโมสรจากไทยลีก 2 จำนวน 14 สโมสร รวมเป็น 32 สโมสร การจับสลากแบ่งสายมีขึ้นในวันที่ 3 ตุลาคม 2566 โดยสโมสรที่ผ่านเข้ามาจากรอบคัดเลือก 16 สโมสร จะได้สิทธิ์เป็นเจ้าบ้าน ส่วนสโมสรที่ผ่านเข้ามาจากรอบคัดเลือกอีก 2 สโมสร จะเป็นทีมเยือน การแข่งขันในรอบเพลย์ออฟจะมีขึ้นในวันที่ 25 ตุลาคม 2566
รอบ 32 ทีมสุดท้าย.
สโมสรที่ผ่านเข้ามาจากรอบเพลย์ออฟ 16 สโมสร รวมกับสโมสรจากไทยลีก จำนวน 16 สโมสร รวมเป็น 32 สโมสร การจับสลากแบ่งสายมีขึ้นในวันที่ 3 พฤศจิกายน 2566 โดยสโมสรที่ผ่านเข้ามาจากรอบเพลย์ออฟ จะได้สิทธิ์เป็นเจ้าบ้าน ส่วนสโมสรจากไทยลีก จะเป็นทีมเยือน การแข่งขันในรอบ 32 ทีมสุดท้ายจะมีขึ้นในวันที่ 6 ธันวาคม 2566
รอบ 16 ทีมสุดท้าย.
สโมสรที่ผ่านเข้ามาจากรอบ 32 ทีมสุดท้าย ประกอบด้วยสโมสรจากไทยลีก จำนวน 14 สโมสร และสโมสรจากไทยลีก 3 จำนวน 2 สโมสร การจับสลากแบ่งสายมีขึ้นในวันที่ 12 กุมภาพันธ์ 2567 การแข่งขันในรอบ 16 ทีมสุดท้ายจะมีขึ้นในวันที่ 13 มีนาคม 2567
รอบก่อนรองชนะเลิศ.
สโมสรที่ผ่านเข้ามาจากรอบ 16 ทีมสุดท้าย ประกอบด้วยสโมสรจากไทยลีก จำนวน 8 สโมสร การจับสลากแบ่งสายมีขึ้นในวันที่ 28 มีนาคม 2567 การแข่งขันในรอบก่อนรองชนะเลิศจะมีขึ้นในวันที่ 11 และ 24 เมษายน 2567
รอบรองชนะเลิศ.
สโมสรที่ผ่านเข้ามาจากรอบก่อนรองชนะเลิศ ประกอบด้วยสโมสรจากไทยลีก จำนวน 4 สโมสร การจับสลากประกบคู่มีขึ้นในวันที่ 2 พฤษภาคม 2567 การแข่งขันในรอบรองชนะเลิศจะมีขึ้นในวันที่ 22 พฤษภาคม 2567
รอบชิงชนะเลิศ.
การแข่งขันในรอบชิงชนะเลิศจะมีขึ้นในวันที่ 16 มิถุนายน 2567
 "ณ วันที่ 22 พฤษภาคม 2567"
การแถลงนโยบายของรัฐบาล

การแถลงนโยบายของรัฐบาล  คือการประกาศกิจกรรมทางการเมือง แผนงาน และความตั้งใจของรัฐบาล ที่เกี่ยวข้องกับสาเหตุที่เป็นรูปธรรม หรือเมื่อเข้ารับหน้าที่แล้ว จะเป็นการประกาศในสมัยประชุมนิติบัญญัติทั้งหมด ในบางประเทศ จะมีการประกาศโดยหัวหน้ารัฐบาล หรือรัฐมนตรีของรัฐสภา ในระบอบราชาธิปไตยภายใต้รัฐธรรมนูญ หน้าที่นี้อาจบรรลุผลได้ด้วยพระราชดำรัสจากพระราชบัลลังก์ (Speech from the throne)
การแถลงนโยบายของคณะรัฐมนตรีไทย.
การแถลงนโยบาย คือกระบวนการทางรัฐสภาที่เป็นเงื่อนไขในการเข้าบริหารราชการแผ่นดินคณะรัฐมนตรี สมาชิกรัฐสภาทำหน้าที่ควบคุมการบริหารราชการแผ่นดินโดยคณะรัฐมนตรีที่จะเข้ามาทำหน้าที่บริหารราชการต้องแถลงนโยบายต่อรัฐสภา
ในอดีต การแถลงนโยบายจะต้องมีการลงมติไว้วางใจจากสภา หากไม่ได้รับความไว้วางใจ คณะรัฐมนตรีจะสิ้นสุดลงทันที มีกำหนด ในรัฐธรรมนูญ 2489 รัฐธรรมนูญฉบับชั่วคราว 2490 รัฐธรรมนูญ 2492 และ รัฐธรรมนูญ 2517
ตั้งแต่รัฐธรรมนูญปี 2521 จนถึงปัจจุบัน ไม่ต้องลงมติไว้วางใจจากสภา ในการแถลงนโยบาย
สโมสรฟุตบอลนครราชสีมา ยูไนเต็ด ในฤดูกาล 2566–2567

การแข่งขันฟุตบอลของสโมสรฟุตบอลนครราชสีมา ยูไนเต็ด ประจำฤดูกาล 2566–67
การแข่งขัน.
ไทยลีก 3.
นัด.
      ชนะ
      เสมอ
      แพ้
บีจีซี เมืองไทยประกันภัย คัพ.
      ชนะ
      เสมอ
      แพ้
 "ณ วันที่ 24 กุมภาพันธ์ 2566"